Uniunea Europeană, prin vocile președinților Comisiei Europene Consiliului European și Parlamentului European, Ursula von der Leyen, Charles Michel și Roberta Metsola, au salutat adoptarea rezoluției Consiliului de Securitate al ONU care solicită în "mod clar o încetare imediată a focului în Fâșia Gaza și eliberarea imediată și necondiționată a tuturor ostaticilor".
"Implementarea acestei rezoluții este vitală pentru protejarea tuturor civililor", a subliniat von der Leyen într-un mesaj publicat pe platforma X, fostă Twitter.
I welcome the adoption by UN Security Council of a resolution demanding an immediate ceasefire in Gaza, and the immediate & unconditional release of all hostages.
Implementation of this resolution is vital for the protection of all civilians.
— Ursula von der Leyen (@vonderleyen) March 25, 2024
La rândul său, Charles Michel a amintit de decizia adoptată săptămâna trecută de șefii de stat sau de guvern, reuniți săptămâna trecută la Bruxelles în cadrul unui summit, la finalul căruia aceștia au cerut în unanimitate "o pauză umanitară imediată care să conducă la o încetare durabilă a focului, a eliberarea necondiționată a tuturor ostaticilor și la furnizarea de asistență umanitară".
"Este imperios ca acest lucru să fie respectat", a mai spus Michel într-un mesaj publicat pe aceeași platformă.
— Charles Michel (@CharlesMichel) March 25, 2024
Celor doi președinți li s-a alăturat cea a Parlamentului European, Roberta Metsola, salutând "un pas important înainte, care vine după rezoluția din ianuarie" a legislativului european și "este singura cale de urmat pentru pace".
We welcome today's UNSC Resolution calling for an immediate ceasefire, the unconditional release of hostages and more aid in Gaza.
This is a significant step forward, it follows @Europarl_EN's January resolution and is the only way forward for peace.
Now it must be implemented. https://t.co/vTGPCYe0mq
— Roberta Metsola (@EP_President) March 25, 2024
Consiliul de Securitate al ONU a adoptat luni o rezoluție prin care solicită o încetare imediată a focului pe durata Ramadanului, o eliberare necondiționată a tuturor ostaticilor și "intensificarea urgentă a fluxului" de ajutor în Gaza.
Documentul a trecut cu 14 voturi pentru, în vreme ce Statele Unite s-au abținut. SUA au mai blocat în trecut rezoluții care solicitau o încetare a focului, motivând că o astfel de acțiune ar fi greșită în timp ce negocierile delicate pentru un armistițiu și eliberarea ostaticilor continuau între Israel și Hamas, informează BBC.
Însă joi, SUA a prezentat propriul proiect, care, pentru prima dată, a cerut o încetare a focului, marcând o înăsprire a poziției sale față de Israel. Purtătorul de cuvânt al Consiliului Național de Securitate, John Kirby a explicat că decizia SUA de a permite rezoluției să treabă prin abținerea de la vot "nu reprezintă o schimbare a poziției". Statele Unite au fost de acord cu o încetare a focului, dar nu au votat în favoarea rezoluției pentru că textul nu condamnă Hamas, a continuat oficialul american.
Secretarul general al ONU, Antonio Guterres, a subliniat că documentul "trebuie pus în aplicare" pentru a asigura o încetare a focului și "eliberarea imediată și necondiționată a tuturor ostaticilor".
Peste 32.000 de persoane, mare parte femei și copii, și-au pierdut viața în Gaza ca urmare a bombardamentelor Israelului, conform datelor oferite de Ministerul Sănătății din Fâșie controlat de Hamas.
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
Evocând "Momentul lui Demostene" al Europei, Josep Borrell cere plasarea apărării în centrul politicilor UE, avertizând că "Europa este pusă în pericol"
Comisia Europeană recomandă autorităților din România să se bazeze pe sfatul experților la stabilirea salariului minim
Înaintea unei vizite în Orientul Mijlociu, ministrul german de externe îndeamnă Israelul și Hamas să pună capăt suferinței civililor prin acceptarea concesiilor
Emmanuel Macron îl avertizează pe Netanyahu că "transferul forţat de populaţie constituie o crimă de război". Președintele francez reiterează "opoziția fermă" față de o ofensivă în Rafah
Președintele Comitetului Militar al UE evidențiază contribuția României la securitatea colectivă europeană și eforturile depuse în cadrul inițiativelor Busolei Strategice
Israel: UE condamnă cea mai mare confiscare de terenuri în teritoriile palestiniene ocupate de la Acordurile de la Oslo încoace
Franța pregătește un proiect cuprinzător de rezoluție la CSONU privind conflictul din Gaza
Published
4 days agoon
March 22, 2024Franța a anunțat joi că își concentrează eforturile asupra unui proiect de rezoluție la Consiliul de Securitate al ONU în privința conflictului din Fâșia Gaza, cu intenții care depășesc simpla solicitare de încetare a focului, relatează AFP, relatează AFP preluat de Agerpres.
"Considerăm că este momentul să acționăm la Consiliul de Securitate al Națiunilor Unite în legătură cu conflictul în desfășurare", a afirmat Christophe Lemoine, adjunctul purtătorului de cuvânt al Ministerului francez de Externe, evidențiind situația umanitară dezastruoasă din Fâșia Gaza.
"În această conjunctură, Franța își asumă responsabilitățile și lucrează în prezent la un proiect de rezoluție", a adăugat el.
Ambasadorul Franței la ONU, Nicolas de Riviere, a clarificat la New York că proiectul Franței va fi prezentat "mai târziu, sub forma unei rezoluții mai cuprinzătoare care abordează diverse probleme, inclusiv o încetare a focului pe termen lung, nu doar temporară în timpul Ramadanului".
Există două proiecte de rezoluție care propun o încetare imediată a focului discutate în prezent în cadrul Consiliului de Securitate. Unul dintre ele, susținut de mai mulți membri nepermanenți ai Consiliului, "solicită o încetare umanitară imediată a focului în luna Ramadanului".
Celălalt, sprijinit de Statele Unite și modificat de mai multe ori în ultima lună, subliniază "necesitatea unei încetări imediate și durabile a focului pentru a proteja civilii de ambele părți, pentru a permite furnizarea de asistență umanitară esențială și, din acest punct de vedere, sprijină fără echivoc eforturile diplomatice internaționale pentru realizarea unei astfel de încetări a focului în contextul eliberării ostaticilor încă deținuți".
Întrebat despre coordonarea cu Statele Unite, care a anunțat miercuri seara că a propus un proiect de rezoluție Consiliului de Securitate, purtătorul de cuvânt al Ministerului francez de Externe a subliniat că ar putea exista mai multe rezoluții pe masă. "Este evident că ne coordonăm cu Statele Unite de la începutul crizei", a declarat el, adăugând că Washingtonul este "un partener major" în cadrul Consiliului de Securitate al ONU. "Prin urmare, există într-adevăr un dialog cu Statele Unite, dialog care există de la începutul crizei", a subliniat el.
Diplomații au indicat că Consiliul de Securitate al ONU urmează să voteze vineri asupra unei rezoluții care solicită o încetare imediată și susținută a focului în conflictul din Fâșia Gaza. Consultările privind proiectul de rezoluție prezentat de SUA au fost programate pentru vineri, conform dpa.
"Consiliul European face apel la o pauză umanitară imediată care să conducă la o încetare a focului durabilă", au declarat liderii după ce s-au reunit la Bruxelles, cerând totodată "eliberarea necondiționată a tuturor ostaticilor".
Consiliul "îndeamnă guvernul israelian să nu întreprindă o operațiune terestră în Rafah", au adăugat aceștia în concluziile lor.
Consiliul de Securitate al ONU va vota o rezoluție care solicită "încetarea urgentă și durabilă a ostilităților" în Gaza
Published
3 months agoon
December 18, 2023Consiliul de Securitate al Națiunilor Unite urmează să voteze luni o nouă rezoluție care solicită "încetarea urgentă și durabilă a ostilităților" în Gaza, informează DW.
Un vot anterior al Consiliului de Securitate care cerea încetarea luptelor a fost respins prin veto de către SUA la începutul acestei luni.
Votul așteptat vine în contextul în care Israelul se confruntă cu o presiune internațională tot mai mare din cauza continuării operațiunii sale militare în Gaza. Ministerul Sănătății din teritoriile palestiniene, condus de Hamas, afirmă că peste 18.800 de persoane au fost ucise de la începutul războiului.
Ostilitățile au fost declanșate după ce gruparea militantă islamistă Hamas a lansat un atac terorist pe scară largă în sudul Israelului la 7 octombrie, în care 1.200 de persoane au fost ucise și 240 au fost luate ostatice. Aproape jumătate dintre ostatici au fost eliberați în timpul unui armistițiu de șase zile, dar mulți dintre ei rămân în captivitate în Gaza.
Consiliul de Securitate al ONU cere printr-o rezoluție "pauze și coridoare umanitare urgente pentru un număr suficient de zile" astfel încât ajutorul să ajungă la civilii din Gaza
Published
4 months agoon
November 16, 2023By
Teodora IonConsiliul de Securitate al ONU a aprobat miercuri o rezoluție prin care solicită " pauze și coridoare umanitare urgente și prelungite în întreaga Fâșie Gza", marcând astfel primul document adoptat pe această temă de când Hamas a declanșat un război împotriva Israelului, pe 7 octombrie, informează Politico Europe.
Organismul format din 15 membri a adoptat rezoluția, care a fost introdusă de Malta, cu o marjă de 12 voturi la zero, după ce patru rezoluții anterioare nu au trecut. Statele Unite, Marea Britanie și Rusia s-au abținut.
SUA și Marea Britanie se pare că s-au abținut pentru că rezoluția nu condamnă în mod explicit Hamas, în vreme de Rusia a adoptat aceeași poziție deoarece documentul nu menționează o încetare a focului.
În schimb, rezoluția face apel la pauze umanitare "pentru un număr suficient de zile" pentru a permite ajutorului să ajungă la civili și cere "eliberarea imediată și necondiționată a tuturor ostaticilor și a altor grupuri, în special copii, reținuți de Hamas".
În ultimele 40 de zile, atacurile aeriene și operațiunea terestră ale Israelului s-au soldat cu decesul a mai bine de 11,000 de palestinieni, dintre care 4,500 de copii, conform Autorității Palestiniene. Asaltul Israelului asupra teritoriului palestinian dens populat a dus la o criză umanitară după ce Tel Avivul a tăiat alimentarea cu apă, cu combustibil, cu electricitate și cu alimente pentru cei 2,2 milioane de palestinieni. Acțiunile Israelului reprezintă un răspuns la atacul Hamasului din 7 octombrie, în urma căruia 1,200 de persoane au murit, iar alte 240 au fost luate ostatice.
Cel mai mare spital din Gaza, Al-Shifa, a rămas fără combustibilul necesar pentru funcționarea aparatelor de salvare a vieților, în condițiile în care oficialii israelieni au afirmat că Hamas l-a folosit pentru operațiunile sale, iar trupele israeliene au efectuat săptămâna aceasta un raid asupra spitalului, unde s-au adăpostit mii de oameni. Forțele de apărare israeliene au difuzat peste noapte imagini cu ceea ce au spus că sunt arme Hamas găsite în interiorul spitalului, ceea ce Hamas neagă.
Ambasadorul Israelului la ONU, Gilad Erdan, a declarat pe X, fostul Twitter, că țara sa va refuza să respecte rezoluția.
"Rezoluția Consiliului de Securitate al ONU este deconectată de realitate și este lipsită de sens. Indiferent de ceea ce decide Consiliul, Israelul va continua să acționeze în conformitate cu dreptul internațional, în timp ce teroriștii Hamas nici măcar nu vor citi rezoluția, cu atât mai puțin o vor respecta", a declarat el.
Rezoluțiile Consiliului de Securitate al ONU sunt obligatorii din punct de vedere juridic, dar în practică multe părți le-au ignorat. Israelul a ignorat rezoluții anterioare, și anume una din 2016 care cerea încetarea tuturor activităților de colonizare în teritoriile palestiniene ocupate, inclusiv în Ierusalimul de Est.
Concrete & Design Solutions
UE salută adoptarea rezoluției Consiliului de Securitate al ONU care cere "în mod clar o încetare imediată a focului în Gaza și eliberarea imediată și necondiționată a tuturor ostaticilor"
Gabriela Firea: Introducerea cotelor de gen în politică nu este un moft, ci o necesitate. Voi milita în Parlamentul European pentru îmbunătățirea drepturilor femeilor din România
RescEU: Comisia Europeană achiziționează o nouă flotă de avioane de stingere a incendiilor, în valoare de 600 mil. euro
Președintele sârb Aleksandar Vucic: Serbia nu va adera niciodată la NATO. Au vrut să ne distrugă patria
"Nu subestimați extrema-dreaptă!": Șeful celei mari bănci centrale din UE avertizează că o ieșire a Germaniei din zona euro ar fi o "catastrofă economică"
Emmanuel Macron subliniază că "ar fi cinic și contraproductiv pentru Rusia să folosească împotriva Ucrainei" atentatul de la Moscova revendicat de gruparea teroristă Stat Islamic
Apple, Google și Meta, investigate de Comisia Europeană pentru posibile încălcări ale Regulamentului privind piețele digitale. Companiile riscă amenzi de până la 10% din cifra de afaceri mondială totală
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Parlamentul R. Moldova a adoptat o Declarație cu privire la integrarea europeană: Doar aderarea la UE, partener de nădejde timp de decenii, va asigura viitorul țării
Klaus Iohannis le solicită omologilor din UE sprijin pentru R. Moldova: Trebuie să adoptăm cadrele de negociere pentru aderare. Siguranța Republicii Moldova înseamnă siguranța spațiului european
Klaus Iohannis: Decalogul pentru funcția de secretar general NATO a fost "foarte bine primit de aliați". De Mark Rutte "ne deosebește istoria, geografia și viziuni ușor diferite despre viitorul NATO"
Șefa Comisiei Europene pledează pentru utilizarea energiei nucleare în cadrul tranziției către o energie curată
Volodimir Zelenski cere lumii democratice să redea fiecărei națiuni certitudinea că securitatea sa este de nezdruncinat: Regulile trebuie să funcționeze din nou pentru a proteja ordinea mondială
Celine Gauer, responsabil în cadrul Comisiei Europene pentru implementarea PNRR, cere României să accelereze ritmul reformelor: Mesajul meu este unul al urgenţei. 2024 "va stabili succesul sau eșecul țării"
Donald Trump, întrebat de Nigel Farage dacă va menține angajamentul SUA față de NATO: "Da. 100%" dacă europenii "joacă corect". Fără SUA, NATO nu ar exista
Forumul Mării Negre. Președintele Comisiei parlamentare pentru controlul activității SRI a evidențiat importanța de a dobândi o cultură de securitate aplicată menită să contribuie la asigurarea securității energetice în regiune
A fost semnat contractul pentru implementarea Portalului Digital Unic al României – PDURo, un proiect de 96 milioane de lei. Ministrul Bogdan Ivan: Aducem statul la un click distanță pentru toți românii
Trending
- ALEGERI EUROPENE 20245 days ago
- EDITORIALE7 days ago
Reprezentarea Estului Europei la vârful NATO și UE: În ce moment de cotitură al istoriei euro-atlantice suntem?
- ALEGERI EUROPENE 20245 days ago
- ROMÂNIA6 days ago
Nicolae Ciucă îndeamnă "să lăsăm diferențele" și să alegem o administrație "pentru ca Bucureștiul să se dezvolte și cetățenii să simtă că trăiesc într-o capitală europeană"
- ROMÂNIA1 week ago
Ministerul Educației investește 30 milioane de euro prin PNRR în construcția de campusuri școlare rurale